
	LIETUVOS KARIUOMENĖS 

	KIBERNETINĖS GYNYBOS VALDYBA



PRIEIGOS PRIE MOKYMO PLATFORMOS
TECHNINĖ SPECIFIKACIJA

	1. 
	Pirkimo objekto paskirtis:

	1.1. 
	Prieiga prie informacinių operacijų mokymo platformos skirtos informacinių operacijų, strateginės komunikacijos, viešųjų ryšių ir krizių komunikacijos, hibridinių grėsmių valdymo mokymams ir pratyboms.

	2. 
	Bendrieji reikalavimai

	2.1. 
	Tiekėjas privalo suteikti visas numatytas paslaugas tinkamai, visa apimtimi per pirkimo dokumentuose nustatytą terminą.

	2.2. 
	Paslaugos teikėjas turi suteikti galimybę prisijungti prie platformos iš pratybų vietos ir/arba nuotoliniu būdu.

	2.3. 
	Tiekėjas turi suteikti prieigą prie platformos ne tik pratybų metu, bet ir mažiausiai mėnesį prieš pratybas, taip vartotojams suteikdamas galimybę pasiruošti pratyboms.

	2.4. 
	Darbas su platforma turi būti lengvai suprantamas asmenims, kurie neturi programavimo patirties ir turi nereikalauti specialių techninių žinių.

	2.5. 
	Tiekėjas esant poreikiui turi apmokyti vartotojus atsakingus už pasiruošimą pratyboms, jų vykdymą ir vertinimą.

	2.6. 
	Informacija platformoje turi būti teikiama anglų kalba.

	2.7. 
	„Žaliojo“ pirkimo reikalavimai: pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo “pakeitimo“ 4.4.3. punktu, kuomet „perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos“.

	3. 
	Reikalavimai mokymo platformai

	3.1. 
	Mokymo platforma turi suteikti galimybę realistiškai simuliuoti informacinę erdvę, įskaitant socialinius tinklus, žiniasklaidą, auditorijas ir informacijos dinamiką.

	3.2. 
	Mokymo platforma turi turėti galimybę simuliuoti įvairius informacinių operacijų pratybų scenarijus, pritaikomus ir redaguojamus pagal užsakovo poreikius, net vykstant pratyboms, realiu laiku.

	3.3. 
	Mokymo platforma turi turėti galimybę simuliuoti įvairias informacines grėsmes, tokias kaip socialinės žiniasklaidos botai, netikrų vartotojų anketos, troliai, imituoti priešiškų pajėgų koordinuotas informacines operacijas.

	3.4. 
	Mokymo platforma turi turėti galimybę simuliuoti auditorijų elgseną, nuomones ir reakcijas, simuliuoti naratyvų sklaidą, generuoti informacijos dinamiką pagal dalyvių veiksmus.

	3.5. 
	Platforma turi turėti vartotojų veiksmų įvertinimo taškais sistemą.

	3.6. 
	Platformos vartotojai turi turėti galimybę savarankiškai prisijungti prie platformos per specialiai tam sukurtas aplinkas vartotojo sąsajoje ir ten talpinti, trinti bei redaguoti savo profilio informaciją platformoje.

	3.7. 
	Platforma turi turėti galimybę sukurti ne mažiau kaip 250 paskyrų vartotojams.

	3.8. 
	Iš minėtų paskyrų ne mažiau kaip trys paskyros turi turėti administratoriaus teises.

	3.9. 
	Platforma turi turėti galimybę simuliuoti socialinius tinklus (pvz. Facebook, Twitter, VKontakte).

	3.10. 
	Platforma turi turėti galimybę simuliuoti žiniasklaidos kanalus, naujienų laidas, blogus, tinklalapius, video platformas (pvz. Youtube).

	3.11. 
	Platforma turi turėti galimybę simuliuoti diplomatinius ir žvalgybinius duomenų perdavimo kanalus.

	3.12. 
	Turi būti galimybė į simuliuojamą informacinę infrastruktūrą kelti savo sukurtą turinį.

	3.13. 
	Platformoje turi būti galimybė kurti botų duomenų bazes.

	3.14. 
	Turi būti galimybė automatizuoti simuliuojamus procesus.

	3.15. 
	Turi būti galimybė leisti vertinti sprendimų poveikį informacinei aplinkai.

	3.16. 
	Platforma turi turėti įrankius vartotojų veiksmų analizavimui ir vertinimui.

	4. 
	Papildoma informacija

	4.1. 
	BVPŽ kodas 79980000-7




